93 
ustandselige, uendelige Dryp af Frostmaalerlarvernes Eks- 
krementer i det visne Løv paa Jorden. Undertiden kan 
man rigtignok komme lidt galt af Sted, som den Aften, 
da Lerer Carl Larsen og Forf. kom op i Indelukket 
for at smøre Sukkerlokning. Jeg syntes nok, at de sed- 
vanlige Træer gjorde Indtryk af at være smurt for nylig, 
men Larsen paastod, at det var Fugtighed fra Regn, 
hvorfor vi trøstigt smurte løs. Saa satte vi os under Egene 
og drøftede Døgnets Begivenheder, og da Mørket faldt paa, 
gik vi Distriktet det nødvendige Antal Gange igennem og 
høstede Nattens Fangst. Da vi var omtrent færdige med 
den sidste Runde, dukker der et Par Lygter op i Land- 
skabet, og til vor Rædsel viser det sig at være to af vore 
vældigste Sommerfuglejægere, der havde smurt. før vi. 
Naturligvis endte det hele i Spøg og god Forstaaelse, 
men man bliver unægtelig lidt ked af det, naar man saa- 
dan gaar sine Venner iBedene. levrigt høstede de to Her- 
rer nærmest Løn som forskyldt; de havde nemlig siddet og 
drukket Kaffe oppe i Fortunen, mens vi passede vor Pligt. 
Man skal aabenbart ikke gaa paa Kro, naar man samler. 
Den Erfaring gjorde jeg et Par Aar efter, men da var det 
rigtignok de ovennævnte to Herrer, der gik af med Gevin- 
sten. For mens vi andre en Aften sad i Sandkroens Pejs 
og spillede Kort, var disse to Mand flittige og høstede 
deres Belønning i Form af en for Faunaen ny Sommerfugl. 
Naa efterhaanden er det øvrige Nordsjælland saa taget 
ind under Entomologernes Kultur; sidst vel nok den 
lille Skov Ryget ved Farum Sø, hvor de første Indsam- 
linger blev foretaget omkring ved Aar 1900, men som 
først kom rigtig med efter at jeg flere Aar efter havde 
været der og faaet andre trukket med derud, nærmest 
fordi jeg syntes, at Landskabet var overordentligt smukt. 
Amagerfelled, Kongelunden, Donse, Grib Skov og 
Skovene ved Lyngby og Holte o.s. v. skal ikke om- 
